Source: http://mesto.banskabystrica.sk/?id_menu=1622&module_action__2299__id_vzn=21181
Timestamp: 2019-09-17 12:33:59+00:00

Document:
Schválené: 25.1.2018
Vyhlásené: 30.1.2018
Účinnosť: 15.2.2018
Mestské zastupiteľstvo v Banskej Bystrici v zmysle § 4 odst. 3 písm. g), § 6 ods. 1 a § 11 ods. 4, písm. g) zákona č. 369/1990 Zb. o obecnom zriadení v znení neskorších predpisov a ustanovenia § 80 ods. 5 a 7, § 81 ods. 3, 5, 8 a 18 písm. b) zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov zmien a doplnkov (ďalej tiež "zákon") vydáva toto Všeobecne záväzné nariadenie Mesta Banská Bystrica, ktorým sa mení a dopĺňa Všeobecne záväzné nariadenie Mesta Banská Bystrica č. 9/2016 o nakladaní s komunálnymi odpadmi a drobnými stavebnými odpadmi na území mesta Banská Bystrica v znení Všeobecne záväzného nariadenia Mesta Banská Bystrica č. 17/2016 (ďalej tiež "nariadenie").
Všeobecne záväzné nariadenie Mesta Banská Bystrica č. 9/2016 o nakladaní s komunálnymi odpadmi a drobnými stavebnými odpadmi na území Mesta Banská Bystrica schválené uznesením Mestského zastupiteľstva v Banskej Bystrici č. 425/2016 - MsZ dňa19.04.2016 (ďalej VZN) v znení VZN Mesta Banská Bystrica č. 17/2016, ktorým sa mení a dopĺňa VZN č. 9/2017 schválené uznesením Mestského zastupiteľstva č. 681/2016 zo dňa 13.12.2016 sa mení a dopĺňa nasledovne:
1. V § 3 ods. 7 sa za slová „batérií a akumulátorov“ vkladajú slová „a elektroodpadu.“.
2. V § 4a ods. 2 sa za písmeno b) vkladá nové písmeno c), ktoré znie nasledovne:
c) za zbernú nádobu na zmesový komunálny odpad, prostredníctvom ktorej je zabezpečený zber ZKO od PO alebo FO-podnikateľa vo výške nájmu za nádobu, ktorú má v nájme Mesto od zmluvnej zberovej spoločnosti.
3. V § 4a sa bod 4. mení nasledovne:
4. Mesto pre PO, FO – podnikateľov určuje typy zberných nádob na zber ZKO a interval zberu nasledovne:
· vrecia o objeme 50 l, interval zberu minimálne 1 x za mesiac pri predpoklade podnikateľskej činnosti jednej osoby s tvorbou minimálneho množstva komunálneho odpadu
· zberné nádoby o objeme 120 l, 240 l a 1100 l; interval zberu minimálne 1 x za dva týždne
· veľkoobjemové kontajnery, interval zberu sa určí po dohode s príslušným odborným útvarom Mesta.
Veľkosť zberovej nádoby alebo interval zberu ZKO si určí pôvodca odpadu (PO, FO - podnikateľ).
4. V § 4a sa v bode 6. menia slová „14 dní“ za slová „30 dní“.
5. V § 4a sa v bode 7. menia slová „14 dní“ za slová „30 dní“.
6. V § 4b sa bod 3. mení nasledovne:
„3. Na zber a odvoz vyprodukovaného KO je možné bezodplatne, v rámci poplatku Mestu za KO, najviac 2 x do roka, prostredníctvom predsedu/zástupcu záhradkárskej osady požiadať príslušný odborný útvar Mesta o pristavenie veľkoobjemového kontajnera.“
7. V § 7 ods. 1. sa za slovom „skla“ spojka „a“ nahrádza čiarkou a za slovo „kovov“ sa vkladajú slová „ a viacvrstvových kombinovaných materiálov na báze lepenky“
8. V § 7 ods. 3 . sa za slovom „skla“ spojka „a“ nahrádza čiarkou a za slovo „kovov“ sa vkladajú slová „ a viacvrstvových kombinovaných materiálov na báze lepenky“
9. Za § 7d sa dopĺňa nový § 7e, ktorý znie nasledovne:
Odpady z viacvrstvových kombinovaných materiálov na báze lepenky
1. Odpady z viacvrstvových kombinovaných materiálov na báze lepenky sa v rámci triedeného zberu zbierajú prostredníctvom:
a) 1 100 litrových nádob s oranžovým poklopom označených oranžovým štítkom, ktoré sú určené len na zber viacvrstvových kombinovaných materiálov na báze lepenky s intervalom zberu minimálne 1 x mesačne
b) 1 100 l nádob určených na triedený zber pre plasty so žltým poklopom označených žltým a oranžovým štítkom. Farebné štítky obsahujú informáciu o tom, pre odpad z ktorých výrobkov je nádoba určená. Interval zberu je 2 x za týždeň.
2. Obaly z viacvrstvových kombinovaných materiálov na báze lepenky musia byť stlačené a bez zvyškov nápojov.
3. Odpady z viacvrstvových kombinovaných materiálov na báze lepenky je možné odovzdať v zbernom dvore triedených odpadov.
10. § 12 ods. 1 sa mení nasledovne:
1. BRO zo záhrad a parkov sa triedia do 240 litrových (IBV) a 660 litrových (KBV) nádob červenej farby označených hnedým štítkom s rozmermi najmenej 15 x 15 cm s nápisom „BIOLOGICKY ROZLOŽITEĽNÝ KOMUNÁLNY ODPAD“a do kompostovacích zásobníkov. Náklady na zberné nádoby alebo kompostovacie zásobníky sú vo výške obstarávacej ceny zahrnuté do miestneho poplatku za komunálne odpady.“
Je zakázané odpad ukladať do nádob v igelitových taškách, vreciach a pod. Odpad musí byť do nádob voľne uložený.
Interval zberu BRO zo zberových nádob je nasledovný:
Na nakladanie s BRO sa neuplatňuje rozšírená zodpovednosť výrobcov.
11. § 12 ods. 3 sa mení nasledovne:
3. Mesto zabezpečí kampaňový sezónny zber biologicky rozložiteľného komunálneho odpadu zo záhrad dva krát do roka, a to v jarnom a jesennom období.
Toto nariadenie bolo schválené uznesením Mestského zastupiteľstva v Banskej Bystrici, č. 1008/2018-MsZ dňa 25. januára 2018 a nadobúda účinnosť dňom 15.02.2018.
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 17.09.2019 14:33:59

References: § 4
 § 6
 § 11
 § 80
 § 81
 § 3
 § 4
 § 4
 § 4
 § 4
 § 4
 § 7
 § 7
 § 7
 § 7
 § 12
 § 12